A 2012-es világbajnokságon mint címvédő 1. kiemeltként indult. A világranglista első 64 kiemeltjének meghívásával zajlott verseny kieséses rendszerben folyt, és a versenysorozat győztese mondhatta magáénak a világbajnoki címet. Hou Ji-fan az első fordulóban még győzni tudott S. Ranasinghe ellen, de a másodikban kikapott a 32. helyen rangsorolt lengyel Monika Sockótól, ezzel elvesztette világbajnoki címét.